stanford-oval/wikipedia huggingface dataset:
พระเจ้าฝรั่งมังฆ้อง

สำหรับความหมายอื่น ดูที่ มังฆ้อง (แก้ความกำกวม)
| พระเจ้าฝรั่งมังฆ้อง> กษัตริย์แห่งอาณาจักรอังวะ |
| --- | --- |
ครองราชย์: 25 พฤศจิกายน ค.ศ. 1400 – ประมาณ กุมภาพันธ์ ค.ศ. 1422
ก่อนหน้า: พระเจ้าตราพระยาแห่งอังวะ
ถัดไป: พระเจ้าฝรั่งมังศรี

ประสูติ: 13 กันยายน ค.ศ. 1373 กั่นบะลู อาณาจักรอังวะ
สวรรคต: ประมาณ กุมภาพันธ์ ค.ศ. 1422 (48 พรรษา) อังวะ อาณาจักรอังวะ
พระราชบิดา: พระเจ้าฝรั่งมังศรีชวา
ศาสนา: พุทธเถรวาท
พระเจ้าฝรั่งมังฆ้อง (พม่า: ဘုရင်မင်းခေါင်) หรือภาษาพม่าว่า ปะทะมะมี่นกอง (พม่า: ပထမ မင်းခေါင်, ออกเสียง: [pə.tʰə.ma̰ mɪ́ɰ̃.ɡàʊ̯ɰ̃] แปลว่า พระเจ้ามังฆ้องที่ 1 แห่งอังวะ; ค.ศ. 1373 (พ.ศ. 1916) – ประมาณ กุมภาพันธ์ ค.ศ. 1422 (พ.ศ. 1965)) หรือ พระเจ้ามณเฑียรทอง เป็นพระมหากษัตริย์แห่งอาณาจักรอังวะตั้งแต่ปี ค.ศ. 1400 (พ.ศ. 1943) ถึงปี ค.ศ. 1422 (พ.ศ. 1965) เป็นที่รู้จักในพงศาวดารพม่าเกี่ยวกับการทำสงครามกับพระเจ้าราชาธิราชแห่งราชอาณาจักรหงสาวดีตั้งแต่ปี ค.ศ. 1385 ถึงปี ค.ศ. 1424 ซึ่งเรียก "สงครามสี่สิบปี"  และในฐานะที่เป็นพระบิดาของมังรายกะยอชวา
พระเจ้าฝรั่งมังฆ้องเสด็จสู่ราชสมบัติหลังจากพระเจ้าพี่ยาเธอถูกปลงพระชนม์เมื่อปี ค.ศ. 1400 (พ.ศ. 1943) ในช่วงแรกหลังเสวยราชย์ คือ ระหว่างปี ค.ศ. 1400 ถึงปี ค.ศ. 1406 พระเจ้าฝรั่งมังฆ้องทรงเผชิญความวุ่นวายทั้งภายในและภายนอก เกิดการกระด้างกระเดื่องไปทั่ว มีการรุกรานจากไทใหญ่ด้านทิศเหนือ ยะไข่ทางด้านตะวันตก พร้อมด้วยสงครามกับพระเจ้าราชาธิราชกษัตริย์มอญจากทางใต้ ครั้นปี ค.ศ. 1406 พระเจ้าฝรั่งมังฆ้องทรงกุมสถานการณ์ทั้งหมดและทรงสามารถตีต้านได้ ในปีนั้นเองทรงมีชัยเหนือไทใหญ่ ครั้นปี ค.ศ. 1404 ถึง ค.ศ. 1414 กองทัพอาณาจักรอังวะและอาณาจักรหงสาวดีสู้กันอย่างดุเดือดในพม่าตอนใต้ พม่าตอนเหนือ และรัฐยะไข่ ขณะที่ราชวงศ์หมิงก็คอยยุยงให้ไทใหญ่ส่งการก่อกวนเข้าประสมโรงเป็นระยะ ๆ มาตั้งแต่ปี ค.ศ. 1413 พอปี ค.ศ. 1417 มังรายกะยอชวาพระโอรสเกือบมีชัยชนะเหนืออาณาจักรหงสาวดีในพม่าตอนใต้ได้ทั้งหมด แต่ต้องศัสตราวุธถึงแก่พระชนม์ในที่รบเสียก่อน มอญและพม่ายังคงรบรากันต่อไปจนปี ค.ศ. 1418 ก็เบื่อหน่ายสงครามและเลิกรากันไปในที่สุด
ยูร็อกมายเวิลด์

| "You Rock My World" |
| --- | --- |

เพลงโดยไมเคิล แจ็กสัน
จากอัลบั้มInvincible
วางจำหน่าย: 14 สิงหาคม 2001
บันทึกเสียง: กันยายน 2000 ลอสแอนเจลิส, รัฐแคลิฟอร์เนีย
แนวเพลง: ดิสโก้, ป็อป, อาร์แอนด์บี
ความยาว: 5:38 4:27 (radio edit)
ค่ายเพลง: อีพิก
ผู้ประพันธ์เพลง: ไมเคิล แจ็กสัน ,Rodney Jerkins, Fred Jerkins III, LaShawn Daniels, Nora Payne
โปรดิวเซอร์: ไมเคิล แจ็กสัน, Darkchild

ยูร็อคมายเวิลด์ (อังกฤษ: You Rock My World) เป็นเพลงของนักร้องชาวอเมริกัน ไมเคิล แจ็กสัน จากสตูดิโออัลบั้มที่สิบและสุดท้ายของเขา Invincible ในปี 2001 วางจำหน่ายเป็นซิงเกิลนำจากอัลบั้มในเดือนสิงหาคม 2001 โดย อีพิกเรเคิดส์ เนื้อเพลงที่เกี่ยวข้องกับการอยู่ในความรักและความพยายามที่จะได้รับความรักของผู้หญิงคนหนึ่ง ผลิตโดย แจ็คสัน และRodney "Darkchild" Jerkins และเขียนโดย แจ็กสัน Jerkins, Fred Jerkins III, LaShawn Daniels และ Nora Payne เป็นเพลงที่ดนตรีดิสโก้ป๊อปที่มีอิทธิพลจากเพลงของแจ๊กสันจากอัลบั้มสตูดิโอของเขาก่อนหน้าด้วย
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "You Rock My World" | 5:39 |
| 2. | "You Rock My World" (radio edit) | 4:25 |
| 3. | "You Rock My World" (instrumental) | 5:07 |
| 4. | "You Rock My World" (a cappella) | 4:47 |
| ความยาวทั้งหมด: | ความยาวทั้งหมด: | 19:18 |
| ลำดับ | ชื่อเพลง | ยาว |
| --- | --- | --- |
| 1. | "Intro" | 0:32 |
| 2. | "You Rock My World" (album edit) | 5:07 |
| 3. | "You Rock My World" (radio edit) | 4:25 |
| 4. | "You Rock My World" (instrumental) | 5:07 |
| 5. | "You Rock My World" (a cappella) | 5:01 |
| ความยาวทั้งหมด: | ความยาวทั้งหมด: | 20:12 |
| ลำดับ | ชื่อเพลง | ยาว |
| --- | --- | --- |
| 1. | "Intro" | 0:32 |
| 2. | "You Rock My World" (album edit) | 5:07 |
| 3. | "You Rock My World" (radio edit) | 4:25 |
| ความยาวทั้งหมด: | ความยาวทั้งหมด: | 10:04 |
| ลำดับ | ชื่อเพลง | ยาว |
| --- | --- | --- |
| 1. | "Intro" | 0:32 |
| 2. | "You Rock My World" (album edit) | 5:07 |
| 3. | "You Rock My World" (instrumental) | 5:07 |
| 4. | "You Rock My World" (a cappella) | 5:01 |
| ความยาวทั้งหมด: | ความยาวทั้งหมด: | 15:47 |
| ลำดับ | ชื่อเพลง | ยาว |
| --- | --- | --- |
| 1. | "You Rock My World" | 3:45 |
| ความยาวทั้งหมด: | ความยาวทั้งหมด: | 3:45 |
| ลำดับ | ชื่อเพลง | ยาว |
| --- | --- | --- |
| 1. | "Intro" | 0:32 |
| 2. | "You Rock My World" | 5:07 |
| ความยาวทั้งหมด: | ความยาวทั้งหมด: | 5:39 |
| ลำดับ | ชื่อเพลง | ยาว |
| --- | --- | --- |
| 2. | "You Rock My World" (music video (short version)) | 10:26 |
| 3. | "You Rock My World" (music video (extended version)) | 13:44 |
| ความยาวทั้งหมด: | ความยาวทั้งหมด: | 24:10 |
แหล่งข้อมูลอื่น

The music video for "You Rock My World" at YouTube.com
| ด ค กเพลงของไมเคิล แจ็กสัน |
| --- | --- |
 ซิงเกิล  เพลง 
ยุค 1970:  "กอตทูบีแดร์"  "Ain't No Sunshine"  "I Wanna Be Where You Are"  "Rockin' Robin"  "Love Is Here and Now You're Gone"  "ยูฟก็อตอะเฟรนด์"  "เบ็น"  "Everybody's Somebody's Fool"  "มายเกิร์ล"  "Shoo-Be-Doo-Be-Doo-Da-Day"  "We've Got a Good Thing Going"  "With a Child's Heart"  "มอร์นิงโกลว์"  "ออลเดอะธิงส์ยูอาร์"  "แฮปปี"  "ทูยัง"  "Doggin' Around"  "มิวสิกแอนด์มี"  "วีอาร์ออลโมสต์แดร์"  "จัสอะลิตเทิลบิตออฟยู"  "ยูแคนต์วิน"  "โดนต์สต็อปทิลยูเก็ตอินัฟ"  "ร็อกวิธยู"  "เวิร์คคิน'เดย์แอนด์ไนท์"  "อิตส์เดอะฟอลลิงอินเลิฟ" 
ยุค 1980:  "ออฟเดอะวอลล์"  "เกิร์ลเฟรนด์"  "ชีส์เอาท์ออฟมายไลฟ์"  "วันเดย์อินยัวร์ไลฟ์"  "เดอะเกิร์ลอิสมาย"  "บิลลี จีน"  "บีตอิต"  "วอนนาบีสตาร์ตินซัมติน"  "ฮิวแมนเนเจอร์"  "พี.วาย.ที. (พริตตี ยัง ธิง)"  "ทริลเลอร์"  "ยูฟเรียลลีก็อตอะโฮลด์ออนมี"  "เฮียร์ไอแอม (ตัมแอนด์เทกมี)"  "เลิฟลีเทียร์ดรอปส์"  "That's What Love Is Made Of"  "Farewell My Summer Love"  "Girl You're So Together"  "ไอจัสต์แคนต์สต็อปเลิฟวิงยู"  "แบด"  "เดอะเวย์ยูเมกมีฟีล"  "สปีดเดมอน"  "ไลเบียเรียนเกิร์ล"  "จัสกูดเฟรนส์"  "อนาเธอร์พาร์ตออฟมี"  "แมนอินเดอะมิรเรอร์"  "เดอร์ตีไดอานา"  "สมูทคริมินัล"  "ลีฟมีอโลน"  "ทเวนตีไฟฟ์ไมลส์" 
ยุค 1990:  "แบล็กออร์ไวต์"  "แจม"  "อินเดอะโคลเซ็ต"  "รีเมมเบอร์เดอะไทม์"  "ฮีลเดอะเวิลด์"  "ฮูอิสอิต"  "กิฟอินทูมี"  "วิลล์ยูบีแดร์"  "กอนทูซูน"  "เดนเจอรัส"  "คัมทูเกตเตอร์"  "สกรีม"  "ไชลด์ฮุด"  "เดย์ดอนต์แคร์อเบาต์อัส"  "สเตรนเกอร์อินมอสโก"  "ดิสไทม์อราวน์"  "เอิร์ธซอง"  "ดี.เอส."  "ยูอาร์น็อตอะโลน"  "แท็บลอยด์จังกี"  "ฮิสทรี"  "สไมล์"  "ไมนด์อิสเดอะเมจิก"  "บลัดออนเดอะแดนซ์ฟลอร์"  "โกตส์"  "อิสอิตสเครี"  "ออนเดอะไลน์" 
ยุค 2000:  "สปีชเลสส์"  "ยูร็อกมายเวิลด์"  "เฮฟเวนแคนเวต"  "บัตเตอร์ฟลายส์"  "คราย"  "วันมอร์แชนซ์"  "ชีตเตอร์"  "เดอะเวย์ยูเลิฟมี"  "ฟอลอะเกน"  "ดิสอิสอิต" 
ยุค 2010:  "โฮลด์มายแฮนด์"  "ฮอลลีวูดทูไนท์"  "(ไอแคนต์เมคอิต) อนาเธอร์เดย์"  "บีไฮน์เดอะแมสก์"  "ดอนต์บีเมสซินราวน์"  "ไพรซ์ออฟเฟม"  "เลิฟเนเวอร์เฟลท์โซกูด"  "ชิคาโก"  "เลิฟวิงยู"  "อะเพลซวิทโนเนม"  "สเลฟทูเดอะริทึม"  "บลูแกงสตา" 
อื่น ๆ:  "วีอาร์เดอะเวิลด์"  "วอตมอร์แคนไอกีฟ/โตโดพาราตี"  "We Are the World 25 for Haiti"  "She's Trouble"  "บลัดออนเดอะแดนซ์ฟลอร์ x เดนเจอรัส"  "ไดมอนด์อาร์อินวินซิเบิล" 
เด่น:  "Ease on Down the Road"  "อะแบรนด์นิวเดย์"  "Night Time Lover"  "Papa Was a Rollin' Stone"  "State of Independence"  "มัสเคิลส์"  "เซย์ เซย์ เซย์"  "ซัมบอดีส์วอตชิงมี"  "Don't Stand Another Chance"  "Centipede"  "Tell Me I'm Not Dreamin' (Too Good to Be True)"  "Eaten Alive"  "เก็ตอิต"  "2300 Jackson Street"  "Do the Bartman"  "วอตซัพวิตยู"  ";kp"  "ไอนีตยู"  "Girls, Girls, Girls (Part 2)"  "All Eyez on Me"  "ออลอินยัวร์เนม"  "There Must Be More to Life Than This"  "โลว"  "ดอนท์แมทเทอร์ทูมี" 
  หมวดหมู่
ปลาแซลมอนแอตแลนติก

| ปลาแซลมอนแอตแลนติก |
| --- | --- |

สถานะการอนุรักษ์
 ความเสี่ยงต่ำ  (IUCN 2.3) 
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Salmoniformes
วงศ์:: Salmonidae
สกุล:: Salmo
สปีชีส์:: S.  salar
ชื่อทวินาม
Salmo salar Linnaeus, 1758


การกระจายพันธุ์
ปลาแซลมอนแอตแลนติก หรือ ปลาแอตแลนติกแซลมอน (อังกฤษ: Atlantic salmon; ชื่อวิทยาศาสตร์: Salmo salar) เป็นปลาน้ำกร่อยในวงศ์ปลาแซลมอน (Salmonidae) พบในมหาสมุทรแอตแลนติกและสาขาแม่น้ำที่เชื่อมต่อกับมหาสมุทรดังกล่าว พบในตอนเหนือของมหาสมุทรแปซิฟิกตอนเหนือด้วยเนื่องจากมนุษย์นำเข้าไป
ปลาแซลมอนแอตแลนติกเป็นปลาขนาดใหญ่ ลำตัวรูปรูปกระสวย ยาว 71 - 76 เซนติเมตร หนัก 3.6 - 5.4 กิโลกรัม เมื่อยังเล็กขณะที่อาศัยในน้ำจืดลูกปลาจะมีจุดสีแดงและฟ้า มีโตเต็มที่จะมีสีเงินออกฟ้าเป็นประกาย มีจุดสีดำเหนือเส้นข้างลำตัว ครีบหางไม่มีจุด เมื่อสืบพันธุ์ตัวผู้มีสีออกเขียวหรือแดง
ปลาแซลมอนแอตแลนติก ในประเทศอังกฤษจะไม่กินอาหารเลยตั้งแต่ฤดูใบไม้ผลิ และจะว่ายทวนกระแสน้ำกลับมาผสมพันธุ์และวางไข่ในแหล่งน้ำจืดในช่วงฤดูใบไม้ร่วงของอังกฤษ (ราวเดือนพฤศจิกายน) ซึ่งเป็นฤดูที่มีน้ำหลากจากปริมาณน้ำฝนที่ตกลงมาก่อนหน้านั้น โดยตัวผู้จะเป็นฝ่ายขุดหลุมและปล่อยน้ำเชื้อ ขณะที่ตัวเมียวางไข่ ในปริมาณนับเป็นหมื่นฟอง เมื่อเสร็จสิ้นจากการวางไข่ ปลาตัวผู้จะผอมลงและตายลงไปในที่สุดและจะกลายเป็นอินทรีวัตถุในก้นแม่น้ำ
แหล่งข้อมูลอื่น

Atlantic Salmon Conservation Foundation
NOAA Fisheries Atlantic salmon page
Atlantic Salmon Federation
Issues salmon face – Smithsonian Ocean Portal
State of Maine, Atlantic Salmon Commission เก็บถาวร 2005-06-25 ที่ เวย์แบ็กแมชชีน
University of Massachusetts information regarding Atlantic salmon เก็บถาวร 2005-07-13 ที่ เวย์แบ็กแมชชีน
Atlantic salmon's page on World Wide Fund for Nature's website
Alaska Fish and Game Atlantic salmon page
Atlantic Salmon Trust, an organization working to protect the Atlantic salmon
Atlantic Salmon Fishing, Information about Atlantic Salmon Fishing
Ontario Ministry of Natural Resources, Information About Atlantic Salmon Restoration Program
Atlantic Salmon Fishing Reports & Images
[http://www.salmonireland.com/ เก็บถาวร 2021-02-13 ที่ เวย์แบ็กแมชชีน Salmon Ireland, information on the salmon rivers
คีโตนบอดีส์

โครงสร้างเคมีของคีโตนบอดีส์ทั้งสาม: อะซีโตน (บน), กรดอะซีโตอะซีติก (กลาง) และ กรดเบตา-ไฮดรอกซีบิวทีริก (ล่าง)
คีโตนบอดีส์ (อังกฤษ: ketone bodies) เป็นสารประกอบที่ละลายน้ำได้สามชนิด เป็นผลผลิตพลอยได้เมื่อมีการสลายกรดไขมันให้พลังงานในตับ คีโตนบอดีส์สองในสามชนิดถูกใช้เป็นแหล่งพลังงานในหัวใจและสมอง ขณะที่สารตัวที่เหลือเป็นผลิตภัณฑ์ของเสียที่ถูกขับออกจากร่างกาย ในสมอง คีโตนบอดีส์เป็นแหล่งพลังงานสำคัญขณะอดอาหาร
คีโตนบอดีส์ที่เกิดในสิ่งมีชีวิตทั้งสาม ได้แก่ อะซีโตน กรดอะซีโตอะซีติก และกรดเบตาไฮดรอกซีบิวทีริก แม้ว่ากรดเบตา-ไฮดรอกซีบิวทีริกจะเป็นกรดคาร์บอกซิลิก มิใช่คีโตน ในทางเทคนิคก็ตาม คีโตนบอดีส์อื่น เช่น เบตา-คีโตเพนทาโนเอต และบาตา-ไฮดรอกซีเพนทาโนเอตอาจถูกสร้างขึ้นเป็นผลของเมแทบอลิซึมของไตรกลีเซอไรด์ที่เกิดจากการสังเคราะห์ เช่น ไตรเฮปทาโนอิน
มู่หลาน (ภาพยนตร์ พ.ศ. 2541)

| มู่หลาน |
| --- | --- |
โปสเตอร์
กำกับ: Tony Bancroft Barry Cook
เขียนบท: Robert D. San Souci Rita Hsiao
อำนวยการสร้าง: Pam Coats
นักแสดงนำ: Miguel Ferrer พากย์เสียงเป็น ฉาง หยู   Ming-Na Wen พากย์เสียงเป็น มู่หลาน   Lea Salonga พากย์เสียงร้องเพลงเป็น มู่หลาน   James Hong พากย์เสียงเป็น ฉี ฟู   Eddie Murphy พากย์เสียงเป็น มูชู   Harvey Fierstein พากย์เสียงเป็น เหยา   Jerry Tondo พากย์เสียงเป็น เฉียนโป   B.D.Wong พากย์เสียงเป็นนายกองชาง   Donny Osmond พากย์เสียงร้องเพลงเป็น นายกองชาง
ผู้จัดจำหน่าย: วอล์ท ดิสนีย์ พิคเจอร์
วันฉาย: 5 มิถุนายน พ.ศ. 2541
ความยาว: 88 นาที
ภาษา: อังกฤษ
ข้อมูลจาก IMDb
ข้อมูลจากสยามโซน
มู่หลาน (อังกฤษ: Mulan) เป็นภาพยนตร์การ์ตูนลำดับที่ 36 ของดิสนีย์ กำกับโดย Tony Bancroft และ Barry Cook ดัดแปลงมาจากตำนานวีรสตรีของประเทศจีนที่มีที่มาจากบทกวีจีนชื่อว่า "บทเพลงของฟา มู่หลาน" กระบวนการสร้างภาพยนตร์เรื่องนี้เริ่มต้นขึ้นในเดือนมิถุนายน พ.ศ. 2537 เสร็จสิ้นในปี พ.ศ. 2541 และออกฉายตามโรงภาพยนตร์ในประเทศสหรัฐอเมริกาในวันที่ 19 มิถุนายน ปีเดียวกัน ส่วนในประเทศไทย ออกฉายในวันที่ 9 ตุลาคม พ.ศ. 2541
ตัวละคร

| ชื่อตัวละคร | ผู้พากย์เสียง> อังกฤษ | ผู้พากย์เสียง> ไทย |
| --- | --- | --- |

| มู่หลาน | หมิง-นา เหวิน (พากย์) ลีอา ซาลองกา (ร้อง) | ไดอาน่า จงจินตนาการ (พากย์)  นฤมล จิวังกูร (ร้อง)   ด.ญ. ธารธารา รุ่งเรือง (วัยเด็ก) |
| แม่ทัพชาง | BD Wong (พากย์)  Donny Osmond (ร้อง) | สัญญา คุณากร (พากย์)  วิภู กำเนิดดี (ร้อง) |
| มูชู | Eddie Murphy | สุรศักดิ์ วงษ์ไทย |
| เหยา | Harvey Fierstein | ปรีชา วงศ์รุ่ง |
| หลิง | Gedde Watanabe (พากย์) Matthew Wilder (ร้อง) | ขจรศักดิ์ นฤภัทร (พากย์)  ภราดร เพ็งศิริ (ร้อง) |
| เฉียนโป | Jerry Tondo | สรรเสริญ โภคสมบัติ |
| ชางหยู | Miguel Ferrer | ศุภสรณ์ มุมแดง |
| ฉีฟู | James Hong | ณัฐนันท์ ศิริเจริญ |
| ฮ่องเต้ | Pat Morita | เอกชัย พงศ์สมัย |
| บรรพชนฮัว | George Takei | เกรียงศักดิ์ เหรียญทอง |
| ย่าของมู่หลาน | June Foray (พากย์)  Marni Nixon (ร้อง) | สุมาลี สุธีรธรรม (พากย์)  สุกานดา ศิริธนาภิรมณ์ (ร้อง) |
| พ่อของแม่ทัพชาง | James Shigeta | กฤษณะ ศฤงคารนนท์ |
เพลงประกอบ

เพลงในภาพยนตร์เรื่องนี้ประพันธ์เนื้อร้องเป็นภาษาไทยโดย ธานี พูนสุวรรณ มีเพลงที่มีเนื้อร้องทั้งสิ้น 5 เพลง ได้แก่
เพลง "Honor to Us All"
ขับร้องโดย  Beth Fowler, Lea Salonga และ Marni Nixon   เพลงนี้ในรูปแบบภาษาไทยใช้ชื่อว่า "นำศักดิ์ศรีให้เรา" ขับร้องโดย นฤมล จิวังกูร ประสานเสียงโดย กรุงเทพซิงเงอร์ส
เพลง "Reflection"
ขับร้องโดย Lea Salonga  เพลงนี้นอกจากในรูปแบบประกอบภาพยนตร์แล้ว ยังมีในรูปแบบป็อปอีกอย่างหนึ่งขับร้องโดย Christina Aguilera เพลงนี้ในรูปแบบภาษาไทยใช้ชื่อว่า "เงา" ขับร้องโดย นฤมล จิวังกูร และในรูปแบบป็อปขับร้องโดย จันทนีย์ พงษ์ประยูรและอัยย์ พรรณี วีรานุกูล
เพลง "I'll Make a Man Out of You"
ขับร้องโดย Donny Osmond เพลงนี้ในรูปแบบภาษาไทยใช้ชื่อว่า "จะสร้างนายเป็นชายแท้" ขับร้องโดย วิภู กำเนิดดี ประสานเสียงโดย กรุงเทพซิงเงอร์ส
เพลง "A Girl Worth Fighting For"
ขับร้องโดย Harvey Fierstein, James Hong, Jerry Tondo, Lea Salonga และ Matthew Wilder  เพลงนี้ในรูปแบบภาษาไทยใช้ชื่อว่า "สู้ตายเพื่อหญิงคนงาม" ขับร้องโดย ปรีชา วงศ์รุ่ง ภราดร เพ็งศิริ สรรเสริญ โภคสมบัติ สุพรรณี จงจินตนาการ ธานี พูนสุวรรณ  ประสานเสียงโดย กรุงเทพซิงเงอร์ส
เพลง "True to Your Heart"
ขับร้องโดย วง 98° และ Stevie Wonder เพลงนี้เป็นเพลงในช่วงเครติดหลังจบภาพยนตร์จึงไม่มีแปลเป็นภาษาไทย
นอกจากนี้ ภาพยนตร์เรื่องนี้มีเพลงบรรเลงประกอบอีก 6 เพลง ได้แก่ เพลง "Suite from Mulan" เพลง "Attack at the Wall" เพลง "Mulan's Decision" เพลง "Blossoms" เพลง "The Huns Attack" และเพลง "The Burned-Out Village"
ผลตอบรับ > รายได้

ภาพยนตร์เรื่องมู่หลานทำรายได้สุดสัปดาห์แรกหลังภาพยนตร์เริ่มเข้าฉายในโรงภาพยนตร์ในประเทศสหรัฐอเมริการวม 22,745,143 ดอลลาร์สหรัฐ ทำรายได้ในประเทศสหรัฐอเมริกาตลอดระยะเวลาการฉายทั้งสิ้น 120,620,254 ดอลลาร์สหรัฐ ทำรายได้นอกประเทศ (ไม่นับรวมสหรัฐอเมริกา) ทั้งสิ้น 183,700,000 ดอลลาร์สหรัฐ สรุปแล้วภาพยนตร์เรื่องนี้ทำรายได้ทั่วโลก 304,320,254 ดอลลาร์สหรัฐ
ผลตอบรับ > คำวิจารณ์

ได้รับเสียงวิจารณ์ดีมากในประเทศต่างๆ แต่ในประเทศจีนนั้นรายได้อยู่ในระดับค่อนข้างต่ำเนื่องจากวันวางจำหน่ายที่ไม่เอื้ออำนวย การละเมิดลิขสิทธิ์ นอกจากนี้คนจีนยังบ่นว่ามู่หลานดูแปลกตาเกินไป และเรื่องราวแตกต่างจากในตำนานมากเกินไป
ผลตอบรับ > รางวัล

ภาพยนตร์เรื่องมู่หลาน ได้รับการเสนอชื่อเข้าชิงรางวัล Annie Awards ครั้งที่ 26 ในปี ค.ศ. 1998 ซึ่งเป็นรางวัลที่มอบกันในวงการแอนิเมชันมากถึง 12 รางวัล ใน 10 สาขา (สาขาออกแบบตัวละครยอดเยี่ยม มีผู้เข้าชิงจากภาพยนตร์เรื่องนี้แข่งกันเอง 3 คน) และได้รางวัลในทุกสาขาที่เข้าชิง นับเป็นภาพยนตร์แอนิเมชันที่ประสบความสำเร็จสูงสุดในเวทีนี้ของปีนั้น และในปีถัดมาได้รับการเสนอชื่อเข้าชิงรางวัลออสการ์และรางวัลลูกโลกทองคำในสาขาด้านดนตรี
| ปี | รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- | --- |
|  ค.ศ. 1998 |  รางวัล Annie Awards  | ภาพยนตร์แอนิเมชันยอดเยี่ยม | Walt Disney Feature Animation | ชนะ |
|  ค.ศ. 1998 |  รางวัล Annie Awards  | ออกแบบตัวละครยอดเยี่ยม | Ruben Aquino | ชนะ |
|  ค.ศ. 1998 |  รางวัล Annie Awards  | ออกแบบตัวละครยอดเยี่ยม | Tom Bancroft | เสนอชื่อเข้าชิง |
|  ค.ศ. 1998 |  รางวัล Annie Awards  | ออกแบบตัวละครยอดเยี่ยม | Mark Henn | เสนอชื่อเข้าชิง |
|  ค.ศ. 1998 |  รางวัล Annie Awards  | เทคนิคพิเศษยอดเยี่ยม | David Tidgwell | ชนะ |
|  ค.ศ. 1998 |  รางวัล Annie Awards  | ออกแบบงานสร้างภาพยนตร์แอนิเมชันยอดเยี่ยม | Hans Bacher | ชนะ |
|  ค.ศ. 1998 |  รางวัล Annie Awards  | ลำดับกรอบเรื่องราวยอดเยี่ยม | Christopher Sanders | ชนะ |
|  ค.ศ. 1998 |  รางวัล Annie Awards  | บทภาพยนตร์แอนิเมชันยอดเยี่ยม | Rita Hsiao   Christopher Sanders   Philip LaZebnik   Raymond Singer   Eugenia Bostwick-Singer | ชนะ |
|  ค.ศ. 1998 |  รางวัล Annie Awards  | ผู้พากย์เสียงตัวละครหญิงยอดเยี่ยม | Ming-Na Wen ผู้พากย์เสียงมู่หลาน | ชนะ |
|  ค.ศ. 1998 |  รางวัล Annie Awards  | ดนตรีประกอบภาพยนตร์แอนิเมชันยอดเยี่ยม | Matthew Wilder (เพลง)   David Zippel (เพลง)   Jerry Goldsmith (ดนตรี) | ชนะ |
|  ค.ศ. 1998 |  รางวัล Annie Awards  | ผู้กำกับภาพยนตร์แอนิเมชันยอดเยี่ยม | Barry Cook   Tony Bancroft | ชนะ |
|  ค.ศ. 1998 |  รางวัล Annie Awards  | ผู้อำนวยการสร้างภาพยนตร์แอนิเมชันยอดเยี่ยม | Pam Coats | ชนะ |
|  ค.ศ. 1999  |  รางวัลออสการ์ | ดนตรีประกอบภาพยนตร์ยอดเยี่ยม ประเภทภาพยนตร์เพลงหรือตลก | Mathew Wilder (ดนตรี)   David Zippel (เนื้อร้อง)   Jerry Goldsmith (ดนตรีออร์เคสตรา) | เสนอชื่อเข้าชิง |
|  ค.ศ. 1999  |  รางวัลลูกโลกทองคำ | ดนตรีประกอบภาพยนตร์ยอดเยี่ยม | Jerry Goldsmith | เสนอชื่อเข้าชิง |
|  ค.ศ. 1999  |  รางวัลลูกโลกทองคำ | เพลงประกอบภาพยนตร์ยอดเยี่ยม | เพลง Reflection ขับร้องโดย คริสตินา อากีเลรา | เสนอชื่อเข้าชิง |
ฉบับคนแสดง

บทความหลัก: มู่หลาน (ภาพยนตร์ พ.ศ. 2563)
เมื่อ 30 พฤศจิยายน พ.ศ. 2560 บีบีซีรายงานว่า ดิสนีย์ บริษัทภาพยนตร์ของฮอลลีวูด ประกาศผลการคัดเลือกนักแสดงที่ได้รับบทฮัวมู่หลานในภาพยนตร์ที่จะสร้างใหม่จากฉบับการ์ตูนของดิสนีย์แล้ว คือ หลิว อี้เฟย์ นักแสดงชาวจีน-อเมริกันชื่อดัง สยบเสียงวิจารณ์ว่าดิสนีย์มักเลือกแต่นักแสดงหญิงผิวขาวเป็นตัวละครนำ
ไม่เพียงดิสนีย์เท่านั้น บริษัทภาพยนตร์อื่น ๆ มักถูกวิจารณ์ว่ามักเลือกนักแสดงหญิงผิวขาวมารับบทตัวละครชาวเอเชีย เช่น ให้สการ์เล็ต โจแฮนสัน แสดงบทนำใน Ghost in the Shell ที่สร้างจากแอนิเมชันญี่ปุ่น ส่วนกรณีของมู่หลาน มีข่าวก่อนหน้านี้ว่าอาจเลือก เจนนิเฟอร์ ลอว์เรนซ์ ดาวจรัสแสงของฮอลลีวูด
แหล่งข้อมูลอื่น

เว็บไซต์ของมู่หลาน
เว็บไซต์ข้อมูลเกี่ยวกับภาพยนตร์มู่หลาน
111 ซัมเมอร์เซต

| 111 ซัมเมอร์เซต |
| --- | --- |

th
ข้อมูลทั่วไป
สถานะ: สร้างเสร็จ
ประเภท: พาณิชย์
สถาปัตยกรรม: บรูทัลลิสต์
ที่ตั้ง: ออร์เชิร์ด ประเทศสิงคโปร์
พิกัด: 1°18′01.5″N 103°50′14.0″E﻿ / ﻿1.300417°N 103.837222°E﻿ / 1.300417; 103.837222
เปิดใช้งาน: 15 มีนาคม 2015
เจ้าของ: Shun Tak Holdings
ข้อมูลทางเทคนิค
จำนวนชั้น: 17
เว็บไซต์
https://111somerset.com.sg/
111 ซัมเมอร์เซต (อังกฤษ: 111 Somerset) เป็นอาคารสูงใช้งานเป็นอาคารพาณิชย์และห้างสรรพสินค้า ตั้งอยู่ในย่านออร์เชิร์ด ประเทศสิงคโปร์ มีชื่อเดิมเมื่อเริ่มเปิดตัวว่า อาคารคณะกรรมการบริการสาธารณะ (อังกฤษ: Public Utilities Board Building; PUB Building) จนถึงปี 1995 ต่อมาเป็นที่รู้จักในชื่อ อาคารพลังงานสิงคโปร์ (อังกฤษ: Singapore Power Building) จนถึงปี 2008 ซึ่งอาคารถูกซื้อโดยวายทีแอลคอร์เปอเรชั่น แปซิฟิกสตาร์ เคยใช้งานเป็นสำนักงานใหญ่ของเครือเอสพี ก่อนจะย้ายไปที่ปัจจุบันในกัลลัง
ประวัติศาสตร์

อาคารตั้งอยู่ใกล้กับย่านการค้าถนนออร์เชิร์ด สร้างขึ้นเริ่มแรกเพื่อเป็นสำนักงานของแผนกต่าง ๆ ภายในคณะกรรมการบริการสาธารณะซึ่งขยายขนาดขึ้นมากจนต้องย้ายออกจากที่ทำการเดิมในศาลาว่าการนครสิงคโปร์
การออกแบบอาคารเป็นผลงานจากผู้ชนะการประกวดออกแบบสถาปัตยกรรมในปี 1971 จากผู้เข้าประกวด 23 ชื่อ คณะกรรมการซึ่งนำโดยประธานพียูบี ลิม คิม ซัน เลือกเอาสี่ชิ้นงาน โดยผลงานที่ชนะและถูกคัดเลือกมาสร้างจริงเป็นผลงานโดยบริษัทสถาปนิก กรุ๊ปทูอาร์คีเท็กส์ (Group 2 Architects; 1970–1978)
อาคารมีความสูง 100 เมตร ก่อสร้างแล้วเสร็จในปี 1977 ด้วยเงิน 32 ล้านดอลลาร์สิงคโปร์ ต่อมาได้เปลี่ยนชื่อเป็นอาคารพลังงานสิงคโปร์ (Singapore Power Building) หลังฝ่ายบริการพลังงานไฟฟ้าแบะก๊าซธรรมชาติของพียูบีแปรสภาพเป็นองค์กรแยกออกมาในชื่อ พลังงานสิงคโปร์ (Singapore Power) ในวันที่ 1 ตุลาคม 1995 อาคารได้รับการปรับสภาพครั้งใหญ่ในปี 2006 โดยการปรับเฟอร์นิเจอร์ภายในและรีแคล็ดอาคารด้วยโลหะสีเงิน
ในวันที่ 29 มกราคม 2007 พียูบีย้ายออกจากอาคารไปยังสำนักงานใหม่ที่อาคารสิ่งแวดล้อม (Environment Building) บนถนนสก็อตส์ ซึ่งเป็นที่ทำการของกระทรวงสิ่งแวดล้อมและทรัพยากรน้ำ กรมที่พียูบีสังกัดอยู่ วายทีแอล แปซิฟิกสตาร์ (YTL Pacific Star) เข้าซื้ออาคารในเดือนกุมภาพันธ์ 2008 และเปลี่ยนมาใช้ชื่อปัจจุบัน รวมถึงเข้าแปรสภาพอาคารด้วยงบประมาณ 50 ล้านดอลลาร์สิงคโปร์ แปรสภาพภายในจากพื้นที่ว่าง โถงรับรอง สำนักงาน และโรงอาหารเดิมมาเป็นพื้นที่ค้าขาย หอประชุม ไปจนถึงลานจอดรถ อาคารเปิดให้บริการอีกครั้งในปี 2010 พร้อมซุปเปอร์มาร์เก็ตแฟร์ไพรส์ไฟนิสต์ (FairPrice Finest) ให้บริการ
สถาปัตยกรรม

คณะกรรมการตัดสินการแข่งขันประกวดแบบอาคารบรรยายผลงานออกแบบนี้ว่าเป็น "รูปแบบตามธรรมชาติ และการใช้สอยที่ทำให้ได้มาซึ่งตัวตนและศักดิ์ศรี" ของอาคาร อาคารสูง 17 ชั้นนี้มีอิทธิพลอย่างชัดเจนจากศาลาว่าการนครบอสตัน ผลงานออกแบบโดยเกอร์ฮาร์ด เอ็ม. คอลแมนในปี 1962 ซึ่งได้อิทธิพลอีกทีมาจาก Sainte Marie de La Tourette (1957–1960) ผลงานออกแบบโดยเลอกอร์บูซีเบร์ พัฒนาการของโครงร่าง (development of form) ของอาคารมีลักษณะแมนเนอริสต์ แต่กระนั้นก็มีความขัดแย้งกับตรรกะในตัว (inherent logic) ที่ปรากฏชัดเจนทั้งใน La Tourette กับบางส่วนของศาลาว่าการนครบอสตัน
อาคารนี้ออกแบบด้วยสถาปัตยกรรมสมัยใหม่ รูปแบบบรูทัลลิสต์
อาคารมีลักษณะแปลนเป็นรูปอักษร H โดยตรงกลางเป็นเซอร์วิสคอร์ และมีโถงต้อนรับที่มีอากาศถ่ายเทโดยธรรมชาติ ปีกสองปีกของอาคารซึ่งหันหน้าออกทิศเหนือกับใต้และขนานกันมีความสูงไม่เท่ากัน และเชื่อมต่อกันด้วยพื้นที่แนวตัดสูงสามชั้นที่มีขนาดกว้างกว่า
โพคาฮอนทัส (ภาพยนตร์ พ.ศ. 2538)
นักพากย์เสียง

ไอรีน เบดาร์ด รับบทเป็น โพคาฮอนทัส, ลูกสาวของหัวหน้าเผ่าพาวฮาทัน เธอเป็นคนชอบผจญภัยมาก และไม่ทำตามคำสั่งของพ่อที่ห้ามไม่ให้พบกับผู้ตั้งถิ่นฐานชาวอังกฤษอย่างเคร่งครัด และเธอก็ตกหลุมรักกัปตันจอห์น สมิธ
จูดี คูน รับบทเป็น เสียงร้องของโพคาฮอนทัส
เมล กิบสัน รับบทเป็น จอห์น สมิธ, โพคาฮอนทัสเป็นที่สนใจของใครหลายคน เขาเป็นผู้ตั้งถิ่นฐานเพียงคนเดียวในเจมส์ทาวน์ที่เต็มใจเป็นมิตรกับชาวพื้นเมือง เนื่องจากเขารักโพคาฮอนทัส จึงทำให้เขาเปลี่ยนมุมมองที่มีต่อวัฒนธรรมอื่น ๆ
เดวิด อ็อกเดน สเตียร์ส รับบทเป็น ผู้ว่าการแรตคลิฟฟ์, ผู้ว่าการผู้โลภและเย่อหยิ่งของผู้ตั้งถิ่นฐานซึ่งเป็นผู้นำคณะสำรวจไปยังเวอร์จิเนียเพื่อค้นหาทองคำและสมบัติอื่น ๆ ที่เขาต้องการเก็บไว้เป็นของตัวเอง
สเตียร์สยังให้เสียงพากย์เป็นวิกกินส์ คนรับใช้ของแรตคลิฟฟ์อีกด้วย ต่างจากแรตคลิฟฟ์ วิกกินส์เป็นคนอ่อนโยนและมีจิตใจดี แต่เขากลับต้องติดอยู่กับการรับใช้ชายเลว ๆ คนหนึ่ง
จอห์น คาสเซอร์ รับบทเป็น มีโก, แร็กคูนเลี้ยงแสนซนของโพคาฮอนทัสที่เป็นมิตรกับจอห์น สมิธ และชอบกินอาหาร
รัสเซล มีนส์ รับบทเป็น หัวหน้าเผ่าพาวฮาทัน, พ่อของโพคาฮอนทัสและหัวหน้าเผ่าพาวฮาทันซึ่งตอนแรกไม่ไว้ใจผู้ตั้งถิ่นฐานชาวอังกฤษ แต่ในที่สุดก็ได้เรียนรู้ที่จะสร้างสันติกับพวกเขาผ่านทางลูกสาวของเขา
จิม คัมมิงส์ ให้เสียงร้องของหัวหน้าเผ่าพาวฮาทัน
คริสเตียน เบล รับบทเป็น โทมัส, เพื่อนที่ซื่อสัตย์ของจอห์น สมิธ ซึ่งเหมือนกับผู้ตั้งถิ่นฐานชาวอังกฤษคนอื่น ๆ ที่ได้รับคำสั่งจากแรตคลิฟฟ์ให้ยิงชาวพื้นเมืองทันทีที่พบเห็น แต่สุดท้ายเขาก็ขัดคำสั่งของแรตคลิฟฟ์
บิลลี คอนโนลลี รับบทเป็น เบน, และโจ เบเกอร์ รับบทเป็น ลอน สองผู้ตั้งถิ่นฐานและเป็นเพื่อนของจอห์น สมิธ
ลินดา ฮันต์ รับบทเป็น คุณยายวิลโลว์, ต้นหลิวที่สามารถพูดได้และทำหน้าที่เป็นผู้นำทางให้กับโพคาฮอนทัสในยามที่ไม่แน่นอน
แดนนี แมน รับบทเป็น เพอร์ซี, สุนัขปั๊กผู้เย่อหยิ่งและขี้โมโหของผู้ว่าการแรตคลิฟฟ์ ซึ่งตอนแรกมีความรู้สึกเป็นศัตรูกับมีโก แต่สุดท้ายก็กลายมาเป็นเพื่อนกับเขาและทิ้งเจ้าของไป
แฟรงก์ เวลเกอร์ รับบทเป็น ฟลิต, ฮัมมิงเบิร์ดเลี้ยงของโพคาฮอนทัสผู้กระตือรือร้นที่ชอบโคคัมมากกว่าจอห์น สมิธ แต่สุดท้ายก็ได้เป็นเพื่อนกับจอห์น สมิธ
มิเชลล์ เซนต์จอห์น รับบทเป็น นาโกมะ, เพื่อนที่ดีที่สุดของโพคาฮอนทัสที่เป็นคนสบาย ๆ ซึ่งแตกต่างกับจิตวิญญาณผจญภัยของโพคาฮอนทัส
เจมส์ อพามุต ฟอลล์ รับบทเป็น โคคัม, นักรบเผ่าพาวฮาทันที่แข็งแกร่งและกล้าหาญ แต่เข้มงวดและก้าวร้าว ซึ่งหัวหน้าเผ่าพาวฮาทันต้องการให้โพคาฮอนทัสแต่งงานด้วย
กอร์ดอน ทูโตซิส รับบทเป็น เกกาตา, หมอผีแห่งเผ่าพาวฮาทัน
จิม คัมมิงส์ เป็นผู้ให้เสียงร้องของเกกาตา